CELEX: 62016TA0508
Language: da
Date: 2017-07-06 00:00:00
Title: Sag T-508/16: Rettens dom af 6. juli 2017 — Bodson m.fl. mod EIB (Personalesag — ansatte ved EIB — ansættelsesforholdets kontraktmæssige karakter — løn — ændring af præmieordningen — berettiget forventning — retssikkerhed — åbenbart urigtigt skøn — proportionalitet — omsorgspligt — artikel 11, stk. 3, i Den Europæiske Investeringsbanks forretningsorden — ligebehandling)

21.8.2017   
            
            
               DA
            
            
               Den Europæiske Unions Tidende
            
            
               C 277/45
            
         Rettens dom af 6. juli 2017 — Bodson m.fl. mod EIB
   (Sag T-508/16) (1)
   
   ((Personalesag - ansatte ved EIB - ansættelsesforholdets kontraktmæssige karakter - løn - ændring af præmieordningen - berettiget forventning - retssikkerhed - åbenbart urigtigt skøn - proportionalitet - omsorgspligt - artikel 11, stk. 3, i Den Europæiske Investeringsbanks forretningsorden - ligebehandling))
   (2017/C 277/67)
   Processprog: fransk
   
      Parter
   
   
      Sagsøgere: Jean-Pierre Bodson (Luxembourg, Luxembourg) og 450 andre sagsøgere, hvis navne er opført i bilaget til dommen (ved advokat L. Levi)
   
      Sagsøgt: Den Europæiske Investeringsbank (EIB) (først ved C. Gómez de la Cruz, G. Nuvoli og T. Gilliams, derefter ved T. Gilliams og G. Faedo, som befuldmægtigede, bistået af advokat de P.E. Partsch)
   
      Sagens genstand
   
   Søgsmål baseret på artikel 270 TEUF med påstand dels om annullation af de afgørelser, der er indeholdt i præmielønsedlerne for april 2013, om anvendelse på sagsøgerne af EIB’s bestyrelses afgørelse af 14. december 2010 og af afgørelserne truffet af EIB’s forretningsudvalg den 9. november 2010, den 29. juni 2011, den 16. november 2011 og den 20. februar 2013, dels om, at EIB tilpligtes at betale sagsøgerne et beløb svarende til differencen mellem den løn, der blev udbetalt i medfør af førnævnte afgørelser, og den løn, der skyldes i medfør af den tidligere ordning, eller, subsidiært, den nye ordning, når den er korrekt gennemført, samt erstatning af de økonomiske tab, som følge af sagsøgernes tab af købekraft, og ikke-økonomiske tab, som sagsøgerne angiveligt har ledt.
   
      Konklusion
   
   
               1)
            
            
               EIB frifindes.
            
         
               2)
            
            
               Jean-Pierre Bodson og de øvrige ansatte i Den Europæiske Investeringsbank (EIB), hvis navne er opført i bilaget, betaler sagsomkostningerne.
            
         
      (1)  EUT C 274 af 21.9.2013 (sag oprindeligt registreret ved Retten for EU-Personalesager under sagsnummer F-61/13 og overført til Den Europæiske Unions Ret den 1.9.2016).